આમ, ચોકના કૂંડાળામાંથી શરૂ થયેલું લેખકનું વિદ્યાર્થી જીવન લેખકને ઘણુંઘણું આપી ગયું છે એવું તેમણે કરેલા ધબકતા વર્ણન પરથી જણાય છે. શાળાજીવનનાં સંસ્મરણો મુલાયમ સંવેદનશીલતાથી લેખકે નોંધ્યાં છે. તેમના વર્ણન પરથી જણાય છે કે બાલ્યાવસ્થામાં બાળકની મસ્તી ઉપર કોઈ તરાપ મારી શકતું હોતું નથી. કડક મિજાજના શિક્ષકો, પાલન કરવું જ પડે તેવા કેટલાક જડ નિયમોની વચ્ચે પણ કિશોરાવસ્થાની મસ્તીનો કૅફ બાળકને ટકાવી રાખે છે. કોઈપણ સ્થળકાળમાં બાળકનું બાળકપણું સરખું જ હોય છે.